จัดการเงินออม แบบคนโสด
อย่าคิดว่า โสด แล้วไม่มีภาระค่าใช้จ่ายมาก ไม่มีภาระลูกเต้า ไม่ต้องแชร์เรื่องเงินๆ ทองๆ กับใคร
13 มิ.ย. 2560

โดย...เทียนหยดแม้คุณคนโสดทั้งหลายกำลังคิดว่าความโสดสิดี ไม่มีภาระค่าใช้จ่ายมาก ไม่มีภาระลูกเต้า ไม่ต้องแชร์เรื่องเงินๆ ทองๆ กับใคร แต่นั่นจะใช่ว่าจะสามารถใช้จ่ายเงินสุรุ่ยสุร่ายได้โดยไม่ต้องคิดถึงอนาคต ไม่ว่าสถานภาพไหนก็ต้องวางแผนทางการเงินให้ดี อย่าไปเอาคำว่า โสด หรือไม่โสด มาตีกรอบแทนแผนการลงทุน คุณสามารถมีชีวิตแบบแสนสุขบนความสุขได้แบบโสดบนกองเงินกองทองได้เลย ถ้าหากมีการวางแผนการเงินที่ดี หากคิดจะโสดอย่างมีความสุขมาดูคนโสดวางแผนชีวิตและวางแผนการเงินกันบางคนแม้ว่าจะโสด แต่ภาระในชีวิตก็มีมากไม่แพ้คนไม่โสด เพราะคนโสดบางคนมีภาระด้านครอบครัวต้องรับผิดชอบ บางคนไม่มีภาระอยู่คนเดียวแบบเบาสบายตัว เงื่อนไขชีวิตเหล่านี้จึงเป็นหนึ่งในปัจจัยที่ต้องคำนึงถึงในการบริหารการเงินของคุณด้วยไม่มีสูตรสำเร็จที่ตายตัว แต่ไม่ว่าจะอยู่ในสถานะใด หลักการของการวางแผนการเงิน สิ่งแรกที่ต้องมี คือ ตั้งเป้าหมายทางการเงินที่ชัดเจน ซึ่งเป้าหมายของแต่ละคนก็ไม่เหมือนกัน นี่เองที่ทำให้แผนการเงินแตกต่างกันด้วยเมื่อรู้เป้าหมายของตัวเองแล้ว จากนั้นก็ต้องศึกษาถึงสไตล์การลงทุนของตัวเองว่าชอบและเหมาะกับการลงทุนแบบไหน ทั้งเรื่องความเสี่ยง ซึ่งคุณต้องมองถึงภาระผูกพันในชีวิตด้วย แล้วค่อยจัดสรรเงินออกเป็นส่วนๆ คือ เงินออม เงินสำหรับลงทุน และค่าใช้จ่าย ไม่ต้องรีบร้อนต้องให้เวลาศึกษากับแผนการเงินของตนเองจนเข้าใจ เพราะถ้าไม่มีการวางแผนเรื่องค่าใช้จ่ายให้ดี เวลาป่วยโอกาสที่เงินไม่พอใช้ อาจเป็นหนี้หลังเกษียณเพิ่มขึ้นใครที่อยากมีแผนการเงินเป็นของตัวเอง ต้องทำบัญชีรายรับรายจ่ายให้ดี จดทุกอย่างไม่ว่าจะเป็นภาระหนี้ที่แบกรับอยู่ รายจ่ายที่ไม่พึงประสงค์ ซึ่งจะใช้ได้ควบคู่ไปกับการวางแผนและการมีเป้าหมายที่ชัดเจน เพราะการวางแผนการเงินที่สำคัญ ต้องเตรียมการก่อน ไม่ว่าคุณจะซื้อรถยนต์คันใหม่หรือไปเที่ยวต่างประเทศ เป็นเป้าหมายนอกเหนือจากการออม ชีวิตจะมีความสุขมากเพราะมีเป้าหมายทางการเงินชัดเจน และที่สุดของเป้าหมายคือ หลังเกษียณคือมีเงินใช้ไม่ขาดมือหากตั้งใจว่าจะโสดไปตลอดชีวิตแล้ว การวางแผนชีวิตและการเงินจะมีเป้าหมายที่จะดูแลตัวเองโดยอัตโนมัติ เช่น การซื้อบ้าน คุณก็จะมองหาสภาพแวดล้อมที่จะเอื้ออำนวยต่อไลฟ์สไตล์ ข้อดีของการเป็นโสดคือทำให้มีเวลาเตรียมใจ เตรียมตัวและเตรียมสตางค์อย่างเต็มที่ แต่หากมีเวลามากแต่จัดสรรไม่ดี ก็อาจสร้างปัญหา หรือมีความฟุ้งซ่าน สับสนและความวิตกกังวลได้ และหากต้องการโสดอย่างมีคุณภาพจะสร้างเฉพาะความมั่งคั่งทางการเงินไม่ได้ ต้องสร้างความมั่นคงทางร่างกายและอารมณ์ด้วย